Source: http://docplayer.fi/2165812-Lansi-uudenmaan-liikennejarjestelmasuunnitelma.html
Timestamp: 2017-12-15 18:26:33+00:00
Document Index: 954148

Matched Legal Cases: ['kko ', 'kko ', 'kko ', 'kko ', 'kko ', 'kko ']

1 Länsi-Uudenmaan liikennejärjestelmäsuunnitelma Raporttiluonnos Sisältö 1 Suunnitelman lähtökohdat Tarve suunnitelmalle ja suunnitelman erityispiirteet Valtakunnalliset ja alueelliset strategiset suunnitelmat Edellinen liikennejärjestelmäsuunnitelma (2005) ja sen toteutuneisuus Mielipidekyselyn tulokset Liikennejärjestelmän ja sen toimintaympäristön nykytila sekä kehityssuunnat Liikennejärjestelmän nykytila Toimintaympäristön nykytila ja kehityssuunnat Alue- ja yhdyskuntarakenne Väestö Elinkeinorakenne ja työssäkäynti Tavoitteet Visio ja liikennejärjestelmän kehittämistavoitteet Keskeisten yhteysvälien palvelutasotavoitteet Autoliikenteen tavoitteellinen palvelutaso Joukkoliikenteen tavoitteellinen palvelutaso Tavaraliikenteen tavoitteellinen palvelutaso Palvelutasotavoitteet taajamissa Liikennejärjestelmän kehittäminen Liikenteen ja maankäytön vuorovaikutus Kävely ja pyöräily Joukkoliikenne Logistiikka Toimenpideohjelma Toimenpiteet kiireellisyysluokittain Liikennejärjestelmän rahoitusmahdollisuuksia Vaikutukset Jatkuva liikennejärjestelmätyö ja seuranta
2 Tiivistelmä Kirjoitetaan myöhemmin. Esipuhe Täydennetään myöhemmin. Liikennejärjestelmäsuunnitelman tilaajina ovat olleet Uudenmaan liitto, suunnittelualueen kunnat, Uudenmaan ELY-keskus ja Liikennevirasto. Hankkeen ohjausryhmään ovat kuuluneet: - Riitta Murto-Laitinen Uudenmaan liitto (pj.) - Erkki Vähätörmä Uudenmaan liitto - Jukka Takala Hanko - Jarl Boström Inkoo - Pertti Kyyhkynen Karkkila - Satu Sarin Karkkila - Ylva Wahlström Kirkkonummi - Roni Zein Kirkkonummi - Leena Iso-Markku Lohja - Tapio Heinonen Lohja - Jan Gröndahl Raasepori - Jorma Skyttä Siuntio - Rauno Kujanpää Vihti - Elisa Pajunen Vihti - Mirja Hyvärinta Uudenmaan ELY-keskus - Susanna Kaitanen Uudenmaan ELY-keskus - Matti Holopainen Liikennevirasto - Kari Karessuo Liikennevirasto - Erja Vaarala KOKO Länsi-Uusimaa Työtä on tiiviimmin ohjannut pienempi työryhmä, johon ovat kuuluneet: - Erkki Vähätörmä Uudenmaan liitto (pj.) - Ylva Wahlström Kirkkonummi - Roni Zein Kirkkonummi - Leena Iso-Markku Lohja - Tapio Heinonen Lohja - Jan Gröndahl Raasepori - Elisa Pajunen Vihti - Mirja Hyvärinta Uudenmaan ELY-keskus - Susanna Kaitanen Uudenmaan ELY-keskus Hankkeen pääkonsulttina työssä ovat toimineet Linea Konsultit Oy:stä Reijo Helaakoski, Mikko Seila ja Jaana Martikainen. Alikonsultteina työhön ovat osallistuneet Pasi Rajala Pöyry Finland Oy:stä, Pirjo Venäläinen EP- Logistics Oy:stä ja Matti Keränen Trafix Oy:stä. 2
3 1 Suunnitelman lähtökohdat 1.1 Tarve suunnitelmalle ja suunnitelman erityispiirteet Länsi-Uudenmaan alueen edellinen liikennejärjestelmäsuunnitelma valmistui vuonna Sen keskeisistä tuloksista solmittiin vuosille aiesopimus, joka uudistettiin myöhemmin vuosiksi Useat aiesopimuksessa esitetyt toimenpiteet ovat edenneet ja toteutuneet. Myös toimintaympäristössä on tapahtunut monia muutoksia, samoin liikennepolitiikan painotuksia on tarkasteltu uudelleen eri yhteyksissä. Näin suunnitelman päivitys ja uudistaminen on tullut ajankohtaiseksi. Tässä suunnitelmassa on määritelty sidosryhmien kesken yhteisesti hyväksytyt liikennejärjestelmän kehittämisen tavoitteet, painopisteet ja toimenpiteet. Uudessa liikennejärjestelmäsuunnitelmassa korostuu liikennejärjestelmän kokonaisvaltaisen palvelutason näkökulma. Palvelutasoajattelussa käytetään perinteistä liikennesuunnittelua laajempaa keinovalikoimaa tavoitteiden saavuttamiseksi ja pyritään löytämään perusteet toimenpiteiden priorisoinnille. Lähtökohtana suunnitelmaa käynnistettäessä korostettiin käynnissä olevaa ja sittemmin hyväksyttyä Uudenmaan 2. vaihemaakuntakaavaa. Länsi-Uudenmaan liikennejärjestelmäsuunnitelma on laadittu maakuntakaavassa esitetyn maankäyttövision mukaisena. Liikennejärjestelmäsuunnitelma tukee myös muita alueen keskeisiä strategioita, joista merkittävin on Uudenmaan maakuntasuunnitelma ja siinä esitetyt strategiset tavoitteet. Lähtökohdat Nykytilan ja tulevaisuuden haasteiden analyysi Maakuntasuunnitelman tavoitteet ja kehittämislinjaukset, maakuntakaavan tavoitteet Liikennejärjestelmän kehittämisen tavoitteet Palvelutasotavoitteiden määrittely Kehittämisstrategia Painotukset aluetyypeittäin Lausunnot, viimeistely, hyväksyminen Aiesopimus Maakuntakaavan seuranta, maakuntaohjelma ja sen toteuttamissuunnitelma Seuranta 3
4 1.2 Valtakunnalliset ja alueelliset strategiset suunnitelmat Valtakunnallisista suunnitelmista Länsi-Uudenmaan liikennejärjestelmäsuunnitelman laatimista ovat ohjanneet erityisesti vuonna 2009 tarkistetut valtakunnalliset alueidenkäyttötavoitteet, valtioneuvoston liikennepoliittinen selonteko eduskunnalle vuodelta 2012 sekä Liikenneviraston pitkän aikavälin suunnitelma Liikenneolosuhteet 2035 vuodelta Alueellisista suunnitelmista työtä ovat ohjanneet Uudenmaan maakuntavaltuuston maaliskuussa 2013 hyväksymä ja parhaillaan ympäristöministeriössä vahvistettavana oleva Uudenmaan 2. vaihemaakuntakaava sekä vuonna 2010 valmistunut Länsi-Uudenmaan MALEohjelmakokonaisuus. Valtakunnallisten alueidenkäyttötavoitteiden tarkistuksessa pyrittiin vastaamaan uusiin alueidenkäytön haasteisiin, erityisesti ilmastonmuutokseen. Tärkeitä teemoja alueidenkäyttötavoitteissa ovat muun muassa yhdyskuntarakenteen eheyttäminen ja liikennemäärien hillintä. Tavoitteiden mukaan alueidenkäytöllä pyritään tukemaan aluerakenteen tasapainoista kehittämistä sekä elinkeinoelämän kilpailukyvyn ja kansainvälisen aseman vahvistamista hyödyntämällä mahdollisimman hyvin olemassa olevia rakenteita. Yhdyskuntarakenteen kehittämisessä pyritään puolestaan palvelujen ja työpaikkojen hyvään saavutettavuuteen sekä joukkoliikenteen, kävelyn ja pyöräilyn edistämiseen. Liikennepoliittisessa selonteossa linjataan liikennepolitiikkaa vuosille ja sen mukaan liikennepolitiikkaa tulee suunnitella osana koko yhteiskunnan kehittämistä ja tiiviissä yhteistyössä eri hallinnonalojen kesken. Selonteon keskeisissä linjauksissa painotetaan liikkumisen palvelutasossa joukkoliikenteen helppokäyttöisyyttä sekä kävelyn ja pyöräilyn edistämistä. Kuljetusten ja logistiikan tuottavuudessa nousevat esille verkkojen joustava ja tehokas kehittäminen sekä kunnossapidon priorisointi. Linjausten lisäksi selonteossa listattiin hallituskaudella aloitettavat liikenneverkon kehittämishankkeet sekä liikenneverkon kehittämisohjelman suunnittelukohteet. Kehittämishankkeissa on mukana MALhankekokonaisuus, johon sisältyvät neljän suuren kaupunkiseudun kanssa laadituissa MAL-aiesopimuksissa sovitut pienet maankäytön ja liikenteen yhteensovittamiseen liittyvät toimenpiteet. Länsi-Uudenmaan alueen osalta tämä tarkoittaa Helsingin seudun KUHA- hankekokonaisuuden toteuttamista Kirkkonummen ja Vihdin kuntien alueilla. Suunnittelukohteissa on mukana lisäksi Hanko Hyvinkää-radan sähköistys. Liikenneolosuhteet 2035 on Liikenneviraston asiantuntijanäkemys tulevaisuuden liikennejärjestelmästä ja siinäkin painotetaan liikennejärjestelmän kehittämistä eri toimijoiden kanssa. Liikenneviraston pyrkimyksenä ovat toimivat liikenneyhteydet ja hyvinvoiva Suomi, joiden toteuttamiseksi suunnitelmassa painotetaan liikenneverkon päivittäistä liikennöitävyyttä, pieniä kehittämistoimia sekä joukkoliikenteen rahoituksen lisäystä erityisesti kasvaville kaupunkiseuduille. Uudenmaan 2. vaihemaakuntakaava on ensimmäinen laajentuneen Uudenmaan maakuntakaava. Sen uudistamisessa on kyse voimassa olevien maakuntakaavojen uudelleentarkastelusta, jonka tavoitteena on sovittaa yhteen toimiva ja kestävä yhdyskuntarakenne, sitä tukeva liikennejärjestelmä ja kaupan palveluverkko. Tuleva kasvu ohjataan keskuksiin ja ratojen varsille. Joukkoliikenne on avainasemassa. Nykyistä yhdyskuntarakennetta tiivistetään ja täydennetään. Vuonna 2010 valmistuneessa maakuntasuunnitelmassa, Uusimaa 2033, visio ja strategia, linjataan maakunnan tavoiteltua kehitystä pitkällä aikavälillä. Maakuntasuunnitelman tavoitteet ja kehittämislinjaukset toimivasta ja tehokkaasta, energian käyttöä ja liikkumistarvetta vähentävästä sekä hyvinvointia edistävästä yhdyskuntarakenteesta ohjaavat myös liikennejärjestelmäsuunnitelman laadintaa. 4
5 Länsi-Uudenmaan MALE-yhteistyön ohjelmakokonaisuus valmistui vuonna Ohjelmakokonaisuuden tavoitteena oli tukea seudullista elinkeinojen kehittämistä ja tasapainoista aluerakennetta. Hankkeen yhteydessä laadittiin yhteinen maa- ja asuntopoliittinen ohjelma sekä tulevaisuuskuva, rakennemalli ja näitä toteuttava MALE-strategia koko Länsi-Uudellemaalle. Strategian tavoitteena on kuvata koko Länsi- Uudenmaan yhteistä tahtotilaa seudun omille ja sen ulkopuolisille toimijoille. Lisäksi työssä on huomioitu seuraavat yksittäiset kuntarajat ylittävät ja alueellisesti merkittävimmät suunnitelmat: - Valtatie 25 Hanko Mäntsälä kehittämisselvitys (2011) - Espoo Salo-oikoradan alustava yleissuunnitelma ja YVA (2010) - Liikenteellinen ja ratatekninen selvitys Espoo Kirkkonummi lähijunaliikenteen kehittämisestä (2009) - Pääkaupunkiseudun työssäkäyntialueen liityntäpysäköinnin kehittämisohjelma (2009) - Länsiradan maankäytön kehityskuva (2009) - Lännentiet, kehityskäytäväselvitys (2008) - Länsi-Uudenmaan maankäytön kehityskuva (2006) - Kunnalliset ja seudulliset liikenneturvallisuussuunnitelmat - Uudenmaan ELY-keskuksen tienpidon ja liikenteen suunnitelma, toimintalinjaukset ja aluetta koskevat joukkoliikenneselvitykset ja -suunnitelmat - Kehä V -projektiaineisto - Selvitykset Hanko Hyvinkää-radan sähköistämisestä - Kohti hiilineutraalia kuntaa (HINKU) -hanke 1.3 Edellinen liikennejärjestelmäsuunnitelma (2005) ja sen toteutuneisuus Vuonna 2005 valmistunut edellinen liikennejärjestelmäsuunnitelma on ohjannut suunnittelualueen kehittämistyötä, ja useita toimenpiteitä on tehty suunnitelman mukaisesti. Kaikkia tavoitteita ei kuitenkaan ole saavutettu. Erilaisista toimenpiteistä parhaiten ovat edenneet suunnitteluhankkeet sekä kevyeen liikenteeseen ja joukkoliikenteeseen kohdistuvat infrahankkeet. Edellisen suunnitelman toimenpiteiden jaottelua ohjasi neliporrasajattelu, jonka mukaan ensin pyritään vaikuttamaan ihmisten liikkumistarpeeseen ja kulkutavan valintaan, kehittämään nykyistä infrastruktuuria tai tehostamaan nykyisen infrastruktuurin käyttöä. Vasta viimeisenä toimenpiteenä ovat uudet investoinnit. Taulukko 1. Vuoden 2005 liikennejärjestelmäsuunnitelman toteutuneisuus Kärkitehtävä Esimerkkejä tehdyistä toimenpiteistä Mitä jäi toteutumatta 1. Manakäytön ja liikennejärjestelmän yhteensovittaminen Suunnitteluhankkeissa on edetty melko hyvin. Maankäytön kehittämiseen liittyvistä maantiehankkeista useimmat eivät Hyödynnetään liikennejärjestelmän ja alueelle kohdistuvan maankäytön Kuntien katuhankkeet ovat edenneet kaavoituksen myötä. ole edenneet toteutusvaiheeseen. kysynnän tarjoamat mahdollisuudet kasvun vastaanottamiseksi kestävää kehitystä tukevalla tavalla. Maankäytön suunnittelussa luotu edellytyksiä asemanseutujen tiivistämiselle. 2. Elinkeinoelämän toimintaedellytysten turvaaminen Turvataan alueen elinkeinoelämän toimijoiden toimintaedellytykset parantamalla yhteyksiä valtakunnan pääliikenneverkkoihin ja pääkuljetussuuntiin. Suunnitteluhankkeet ovat edennet hyvin (mm. Espoo Salo-rata, Hanko Hyvinkää -radan sähköistys ja vt 25 kehittäminen). Vt 2 kehittämistoimenpiteitä tehty. Toteutushankkeet eivät ole juurikaan edenneet, mm. vt 25. 5
6 3. Joukkoliikenteen kehittäminen ja hoito Parannetaan joukkoliikenteen kilpailukykyä selkeyttämällä joukkoliikenteen järjestämisperiaatteita ja edistämällä joukkoliikenteen käyttöä matkaketjujen osana. 4. Liikenneturvallisuuden parantaminen Parannetaan liikenneturvallisuutta toteuttamalla toimenpiteitä, joilla vähennetään erityisesti kevyen liikenteen onnettomuuksia sekä raskaan liikenteen ja kuljetusten muulle liikenteelle ja ympäristölle aiheuttamia riskejä. Suunnitteluhankkeista merkittävin, joukkoliikenteen palvelutasomäärittely, on tehty. Toteutushankkeet ovat edenneet melko hyvin; matkakeskukset, muut asemat, liityntäpysäköinti sekä lippujärjestelmä. Liikenneturvallisuussuunnitelmia on laadittu. Kevyen liikenteen väylähankkeet etenevät ja useita myös toteutettu. Osa linja- ja rautatieasemien ja joukkoliikenteen laatukäytävien kehittämistoimenpiteistä odottaa vielä rahoituspäätöksiä. Muissa maanteihin liittyvissä infrastruktuurihankkeissa kuin kevyen liikenteen väylissä toteuttaminen on ollut erittäin niukkaa. 1.4 Mielipidekyselyn tulokset Liikennejärjestelmäsuunnitelmatyön alkuvaiheessa toteutettiin kuntapäättäjille, kuntien ja valtion viranomaisille sekä elinkeinoelämälle suunnattu sähköpostikysely Länsi-Uudenmaan liikennejärjestelmän nykytilanteesta, tulevaisuuden haasteista sekä liikennejärjestelmän eri osa-alueiden kehittämistarpeista. Vastauksia kyselyyn saatiin 83 kappaletta vastausprosentin ollessa 28 %. Nykytilannetta ja tulevaisuuden kehittämistarpeita selvitettiin eri liikennemuotojen, logistiikan ja liikenneverkon infrastruktuurin osalta. Tyytyväisimpiä vastaajat olivat joukkoliikenteen yhteyksiin pääkaupunkiseudulle. Myös satamien, tavaraterminaalien ja logistiikka-alueiden toimivuutta, autoilun olosuhteita haja-asutusalueilla ja tavarakuljetuksia pääteillä pidettiin melko hyvänä. Nykytilanteen huonoimmat arvosanat saivat haja-asutusalueiden julkinen liikenne, kävelyn ja pyöräilyn olosuhteet haja-asutusalueilla sekä liikennejärjestelmän rahoitus ja rahoitusmallit, joiden kehittämistarpeet nähtiin myös suurimpina. Lisäksi kehittämistarve kohdistui vastaajien mielestä suunnittelualueen kuntien välisiin julkisen liikenteen yhteyksiin, kuntien paikallisliikenteeseen sekä kestävien kulkumuotojen käyttöä tukevan yhdyskuntarakenteen suunnitteluun. Vapaamuotoisissa kommenteissa korostuivat lisäksi jalankulun ja pyöräilyn edellytysten parantaminen eri tavoin, syöttöliikenteen, matkaketjujen ja liityntäpysäköinnin kehittäminen, huomion kiinnittäminen tieverkon kunnon heikkenemiseen ja kunnossapitoon sekä valtion ja kuntien välisen liikennejärjestelmätyön lisäämiseen ja kehittämiseen. Yksittäisistä hankkeista korostui Hanko Hyvinkää-radan sähköistys ja valtatien 25 kehittäminen. 6
7 Kuva 1. Liikennejärjestelmän eri osa-alueiden tärkeys ja nykytila kyselyyn vastanneiden näkökulmasta (1= Ei lainkaan tärkeä/erittäin huono, 4=Erittäin tärkeä/erittäin hyvä). 7
8 2 Liikennejärjestelmän ja sen toimintaympäristön nykytila sekä kehityssuunnat 2.1. Liikennejärjestelmän nykytila Tie- ja katuverkko Länsi-Uudenmaan maantieverkon rungon muodostavat vilkkaasti liikennöidyt valtatiet 1, 2 ja 25 (Kehä V) sekä kantatiet 50 (Kehä III), 51 ja 52. Nämä maantiet toimivat valtakunnallisen ja seudullisen liikenteen pääyhteyksinä ja monissa kunnissa myös sisäisen liikenteen pääväylinä. Lisäksi on useita vilkkaita seudullisia teitä, kuten maantiet 110, 111, 116 ja 120. Raskaan liikenteen osuus ajoneuvoliikenteestä on alueen pääväylillä tavanomaista suurempi, valtatiellä 25 jopa keskimäärin 13 prosenttia. Liikenne on kasvanut viime vuosine aikana erityisesti valtateillä 1 ja 2 sekä valtatiellä 25 Lohjan kohdalla. Monilla tiejaksoilla liikenne on kuitenkin myös vähentynyt. Maantieliikenne ruuhkautuu säännöllisesti useissa kohdin valtatiellä 25, erityisesti väleillä Tammisaari Karjaa ja Lohja Nummela. Länsi-Uudenmaan maantieliikenteen ruuhkaisia osuuksia ovat myös valtatie 1 kohden pääkaupunkiseutua, valtatie 2 Nummelan ja Karkkilan välillä sekä Kehä III ja kantatie 51 Kirkkonummelta Siuntioon. Valtatien 1 viimeinen moottoritieosuus valmistui vuonna Valtatien 2 vaarallisimpia ja ruuhkaalttiimpia kohtia on viime vuosina parannettu, mutta Poriin saakka ulottuvalle valtatielle on jäänyt kuitenkin monia ongelmallisia jaksoja jäljelle. Valtatien 25 kehittämistarpeita on selvitetty monipuolisesti, mutta toimenpiteet ovat toistaiseksi olleet vähäisiä. Kantatien 51 äskettäinen toisen ajoradan valmistuminen Kirkkonummelle saakka paransi merkittävästi rannikkoseudun saavutettavuutta pääkaupunkiseudulle. Tiekuljetuksissa nopeus- ja täsmällisyysvaatimusten kasvu ja toimituserien pienentyminen korostavat sujuvien tieyhteyksien tarvetta. Päätieverkon laatutaso on maakunnassa melko hyvä, mutta seutu- ja yhdystieverkon kunto ja hoitotaso ovat heikommat. Alempiasteisen tieverkon merkitys alueen sisäisessä liikkumisessa ja kuljetuksissa on merkittävä. 8
9 Kuva 2. Suunnittelualueen liikenneverkko. 9
10 Kuva 3. Maanteiden keskimääräinen vuorokausiliikenne (KVL) vuonna Radat Länsi-Uudenmaan rataverkkoon kuuluvat Helsingin ja Turun välinen rata sekä Hanko Hyvinkää-rata, joka on sähköistämätön. Rantaradalla liikenne on lähes kokonaan henkilöliikennettä ja sen kapasiteetti alkaa olla kokonaan käytössä. Radan Helsinki Leppävaara osuudella on raidepari erikseen lähi- ja kaukoliikennettä varten. Leppävaaran ja Kirkkonummen välisellä rataosuudella on kaksi raidetta, joilla liikennöivät sekä kaukoliikenteen että lähiliikenteen junat. Väli Kirkkonummi Karjaa on yksiraiteinen kohtauspaikkojen sijaitessa Siuntion ja Inkoon asemien yhteydessä. Hanko Hyvinkää-rata on alueen teollisuuden ja satamien tärkeä yhteys. Sen merkittävimpiä kuljetuksia ovat Sappi Oy:n paperi- ja Rautaruukki Oy:n teräskuljetukset Vesiliikenne Vesiliikenteen yhteyksien kannalta keskeisessä asemassa ovat satamat ja niihin johtavat yhteydet sekä meren että maan puolelta. Kauppamerenkulun merkittävimmät satamat ovat Hanko, Inkoo, Koverhar ja Kantvik. Länsi-Uudenmaan satamien yhteisvolyymi oli vuonna 2011 noin 8,0 miljoonaa tonnia, josta Hangon sataman osuus oli lähes puolet. Tavaralajeittain tarkasteltuna satamien liikenne on monipuolista. Kappaletavarakuljetukset keskittyvät Hankoon, jonka kautta on sekä kontti- että roro-liikennettä. Raakamineraalikuljetukset ovat puolestaan keskittyneet Inkoon satamaan, josta on lyhyt etäisyys alueen raskaiden bulkkuljetusten asiakkaisiin. Alueen satamien meriväylästö on varsin hyvässä kunnossa ja vastaa satamien tar- 10
11 peita. Satamien kuljetusongelmat liittyvät radan sähköistyksen puuttumiseen ja maantieverkon ongelmapaikkoihin. Joukkoliikenne Länsi-Uudenmaan joukkoliikenteen runkoverkko muodostuu tiheimmin liikennöidyistä linja-autoliikenteen pääreiteistä sekä junayhteyksistä. Joukkoliikenteen merkitys on suuri erityisesti seudun sisäisillä ja kuntakeskusten välisillä opiskelu- ja koulumatkoilla sekä pidemmillä työ- ja vapaa-ajan matkoilla erityisesti pääkaupunkiseudulle. Säännöllinen tiheä linja-autoliikenteen vakio- ja pikavuorotarjonta suuntautuu pääkaupunkiseudulle ja ensisijaisesti Helsingin keskustaan Lohjalta, Kirkkonummelta sekä Vihdin Nummelasta. Vuorotarjonta on kohtuullinen myös Turun ja Salon sekä Forssan suuntaan. Alueen sisäisen liikenteen osalta linja-autoliikenteen vuorotarjonta on paras Tammisaaren ja Karjaan, Vihdin kirkonkylän ja Nummelan, Pohjan ja Karjaan sekä Lohjan ja Nummelan välillä. Muun alueen joukkoliikenteen palvelutaso on lähinnä perustasoa. Lisäksi Lohjalla ja Kirkkonummella tarjontaa parantaa paikallisliikenne. Helsinki-Vantaan lentoasema on saavutettavissa pääosin vaihdollisilla linja-autoyhteyksillä. Linja-autoliikenteen tarjontaa täydentää Rantaradan kauko- sekä taajamajunaliikenne. Paras tarjonta on Kirkkonummen ja Helsingin välisessä taajamajunaliikenteessä. Taajamajunaliikennettä on Kirkkonummen ja Karjaan lisäksi Siuntiosta, Inkoosta, Tammisaaresta ja Hangosta. Hangosta ja Tammisaaresta on yhteys Karjaalle ja Karjaalta edelleen vaihdolliset yhteydet Turun ja Helsingin suuntiin. Kirkkonummea palvelevat Karjaan ohella myös nopeammat kaukoliikenteen yhteydet. Suunnittelualueen kunnista Kirkkonummi on Helsingin seudun liikenne (HSL) -kuntayhtymän jäsenkunta. 11
12 Kuva 4. Seudun sisäiset linja-autoliikenteen yhteydet sekä yhteydet Helsingin ja Salon suuntiin (lähde: Matkahuolto). Suomen joukkoliikennelainsäädäntö uudistui vuonna 2009, kun joukkoliikenteen järjestämistä koskeva EU:n palvelusopimusasetus ja uusi joukkoliikennelaki astuivat voimaan. Samassa alkoi myös siirtymäaika, jonka aikana siirrytään uusiin liikenteen järjestämismalleihin. Lain velvoittamana joukkoliikenteen toimivaltaiset viranomaiset ovat määritelleet joukkoliikenteen palvelutason yhteistyössä kuntien, maakuntaliittojen ja muiden viranomaisten kesken. 12
13 Kuva 5. Kävelyn ja pyöräilyn yhteydet maanteillä. Kävely ja pyöräily Länsi-Uudenmaan taajamissa on pääosin kattava kevyen liikenteen verkko, vaikka reuna-alueilla ja seudullisissa yhteyksissä onkin puutteita. Taajamien kevyen liikenteen väylien verkko on pääasiassa kaupunkien ja kuntien vastuulla ja sitä täydentävät maanteiden kevyen liikenteen väylät. Kevyen liikenteen olosuhteiden parantaminen on tärkeää, koska jalankulku ja pyöräily ovat menettäneet rooliaan autoistumisen, yhdyskuntarakenteen hajautumisen sekä elämäntapamuutosten vuoksi. Länsi-Uudellamaalla on viimeisen kymmenen vuoden aikana tapahtunut keskimäärin noin 250 henkilövahinkoon johtanutta onnettomuutta. Vakavien liikenneonnettomuuksien määrässä on alueella ollut laskeva trendi. Alimman tieluokan teillä eli yhdysteillä vakavien liikenneonnettomuuksien määrä on pysynyt kuitenkin pitkään ennallaan. Kun vuosien aikana tieliikenteessä kuoli Länsi-Uudellamaalla keskimäärin 18 henkilöä vuosittain, niin vastaava luku vuosien aikana oli keskimäärin 12 henkilöä. Vaarallisimmat liittymät ja tiejaksot löytyvät pääasiassa pääteiltä. Henkilövahinkoon johtaneet onnettomuudet ovat maanteillä olleet useimmiten joko yksittäis- tai kohtaamisonnettomuuksia. Onnettomuustiheydellä mitattuna Länsi-Uudenmaan alueen turvattomimmat maantiet sekä henkilövahinko-onnettomuuksilla mitattuna vaarallisimmat liittymät on esitetty kuvassa 7. 13
14 Kuva 6. Henkilövahinkoon johtaneet liikenneonnettomuudet suunnittelualueella vuosina (lähde: Liikenneviraston onnettomuusrekisteri). Kuva 7. Uudenmaan ELY-keskuksen valta- ja kantateiden henkilövahinko-onnettomuustiheys vuosina sekä henkilövahinko-onnettomuuksilla mitattuna vaarallisimmat tasoliittymät (lähde: Uudenmaan ELY-keskuksen liikenneturvallisuussuunnitelma). 14
15 Vuonna 2008 järjestetty pääkaupunkiseudun työssäkäyntialueen laaja liikennetutkimus käsitti myös koko Länsi-Uudenmaan alueen ja tämän tutkimuksen tuloksista saatiin hyvä käsitys alueella asuvien päivittäin tekemistä matkoista (kuvat 9 ja 10). Päivittäin länsiuusmaalaiset tekevät keskimäärin 3,3 matkaa ja liikkuvat 44 kilometriä. Henkilöautolla tehdään 62 prosenttia matkoista ja kuljetaan 76 prosenttia liikennesuoritteesta. Joukkoliikenteen vastaavat luvut ovat 7 prosenttia matkoista ja 14 prosenttia suoritteesta. Kävely ja pyöräily edustavat matkoista yhteensä 34 prosenttia, mutta suoritteesta vain 5 prosenttia. Verrattaessa näitä lukuja valtakunnalliseen HLT tutkimukseen nähdään, että länsiuusmaalaiset tekevät enemmän henkilöauto- ja vähemmän kävelymatkoja. Sen sijaan kulkumuotokohtaiset suoritteet ovat Länsi- Uudellamaalla lähellä valtakunnallisia keskiarvoja. Matkoista 73 prosenttia tehdään oman kunnan sisällä ja 14 prosenttia länsiuusmaalaisten matkoista suuntautuu pääkaupunkiseudulle. Eniten matkoja pääkaupunkiseudulle tehdään Kirkkonummelta, Vihdistä ja Lohjalta. Näillä matkoilla joukkoliikenteen osuus on Kirkkonummelta ja Lohjalta hieman yli 20 prosenttia. Opiskelumatkoilla joukkoliikenteen käyttö on hallitsevaa (75 prosenttia), työmatkoilla sen osuus on 17 prosenttia. Kuva 8. Kulkumuotojakauma matkoista (lähde laaja liikennetutkimus LITU 2008). 15
16 Kuva 9. Kulkumuotojakauma suoritteesta (lähde laaja liikennetutkimus LITU 2008) Toimintaympäristön nykytila ja kehityssuunnat Kehityssuunnat muuttavat kulkumuotojen asemaa Globalisaatio Suomi ja sen asukkaat eri puolilla maata kansainvälistyvät. Maahanmuutto lisääntyy. Globalisaation edetessä yritykset kansainvälistyvät ja verkottuvat edelleen. Tuotanto hajautuu eri puolille maailmaa, jolloin kuljetusten ja kansainvälisten yhteyksien tarve lisääntyy. Tämä on usein ristiriidassa liikenteen ympäristöhaittojen vähentämisen kanssa. Lähialueella Venäjän talouden kasvu ja merkitys Suomen kauppakumppanina näkyy liikenteessä ja luo mahdollisuuksia yritystoiminnalle. Kaupungistuminen Suomi on kaupungistumiskehityksessä useimpia muita kehittyneitä länsimaita noin 20 vuotta jäljessä. Muutto maakuntakeskuksiin ja muihin merkittäviin kaupunkeihin jatkuu. Haja-asutusalueelta muuttaa erityisesti nuori väestö. Haasteena on muuttaa taajamarakenteen hajautumista suosinut muuttoliike taajamarakennetta eheyttäväksi. Todennäköisesti vuoteen 2040 mennessä kaupunkirakenteissa tapahtuu selvää tiivistymistä. Väestön ikääntyminen Ikääntyneiden määrä kasvaa nopeasti ja ikärakenteen muutos muuttaa eri matkaryhmien osuuksia ja palvelutarpeiden painopisteitä. Haasteena on löytää uusia ratkaisuja iäkkäiden liikkumiseen ja liikkumisen turvallisuuteen. Jalankulkuympäristössä ja joukkoliikennepalveluissa esteettömyyden merkitys kasvaa. Ikääntymisen trendissä on suuria alueellisia eroja kasvukeskusten ja taantuvien alueiden välillä. Väestörakenteen painottuminen vanhimpiin ikäluokkiin tuo haasteita joukkoliikennepalvelujen järjestämiseen. 16
17 Teknologia Teknologia on muutosvoima, jonka kehitys on nopeaa ja vaikeasti ennustettavissa. Sen kehitys on joka tapauksessa vähintään yhtä nopeaa jatkossa kuin tähänkin asti. Teknologian kehittyminen luo edellytyksiä liikenneturvallisuuden parantumiselle, liikenteen päästöjen vähentymiselle sekä liikkumisen ja kuljetusten laadun parantumiselle. Palveluihin liittyvien informaatiojärjestelmien kehittyminen luo uusia mahdollisuuksia palvelutason nostamiselle. Toisaalta liikennejärjestelmän tekniikka monimutkaistuu ja haavoittuvuus lisääntyy. Teknologian kehitys tukee liikennepolitiikan painopisteen siirtoa liikenneväylien rakentamisesta liikenneverkkojen tehokkaaseen operointiin. Ilmastonmuutos Suomi on sitoutunut EU:n tavoitteeseen leikata maailman kasvihuonekaasupäästöjä siten, että lämpeneminen pysyy enintään kahdessa asteessa. Liikennesektori on merkittävä kasvihuonekaasujen tuottaja ja sen on omalta osaltaan vastattava kasvihuonekaasupäästöjen vähentämisestä kansainvälisten velvoitteiden mukaisesti. Liikennesektori omaa suuren päästöjen vähentämispotentiaalin, mutta haasteena on nopeasti vaikuttavien, tehokkaiden ja poliittisesti hyväksyttävien keinojen löytäminen. Yksikköpäästöihin vaikutetaan pääasiassa moottoritekniikan ja polttoaineiden kehittymisen kautta. Liikennesuoritetta voidaan pienentää muun muassa liikkumisen ja kuljetusten hinnoittelulla, jalankulun, pyöräilyn ja joukkoliikenteen edistämistoimilla sekä liikkumistarvetta vähentävällä kaavoituksella ja yhdyskuntasuunnittelulla. Elämäntavat Elämäntapojen erilaistuminen, yksilöllisyyden korostuminen ja varallisuuden kasvu ovat toistaiseksi johtaneet erityisesti henkilöautoilun lisääntymiseen. Vapaa-aikaan käytetään enemmän rahaa ja matkustaminen lisääntyy. Toisaalta ihmiset ovat entistä ympäristötietoisempia ja arvostavat turvallisuutta kaikissa valinnoissaan yhä enemmän. Kulkumuotojen roolit Öljypohjaisuus on ollut länsimaisen kaupunkirakenteen hajautumisen perusta. Jatkossa uusiutuvan energian käyttö kasvaa ja polttomoottoreista siirrytään hybridiin ja sähköön. Kulkumuotojen työnjaossa on nähtävissä seuraavia kehitystrendejä: - Pitkissä yhteyksissä lentoliikenne jatkaa kasvuaan - Keskipitkissä yhteyksissä raideliikenne kasvaa - Autoa käytetään pitkissä työmatkoissa niillä alueilla, joilla ei ole raideyhteyksiä - Linja-autoliikenteellä on täydentävä rooli - Pyöräilyn rooli ja merkitys lyhyen liikkumisen kulkumuotona on kasvussa - Kävely on entistä tärkeämpi kaupungin perusliikkumismuoto 2.3. Alue- ja yhdyskuntarakenne Uudenmaan 2. vaihemaakuntakaavan aluerakenteen perusteella Länsi-Uusimaa rakentuu seutukeskuksista, kuntakeskuksista ja keskustatoimintojen alueista sekä maakunnallisesti merkittävistä kylistä. Seutukeskukset ovat Lohja ja Raaseporin Tammisaari. Kuntakeskuksista Vihdin Nummela on kasvanut voimakkaasti lähinnä pääkaupunkiseudulta tulleen muuttovoiton myötä ja Vihti on muodostumassa kiin- 17
18 teämmäksi osaksi pääkaupunkiseutua. Verrattain itsenäisiä kaupunkikeskuksia ovat Länsi-Uudenmaan luoteisosassa sijaitseva Karkkila ja länsiosassa sijaitseva Hanko. Länsi-Uudenmaan itäosa suuntautuu vahvasti pääkaupunkiseudulle (Kirkkonummi Espooseen ja Helsinkiin; Inkoo ja Siuntion eteläosat Kirkkonummelle ja edelleen pääkaupunkiseudulle). Muita keskustatoimintojen alueita ovat Saukkola, Karjaa, Vihdin kirkonkylä sekä Veikkola. Keskusten ohella Länsi-Uudenmaan aluerakenne muodostuu suhteellisen tiheästä kyläverkosta ja niitä ympäröivistä laajoista maa- ja metsätalousalueista. Länsi-Uudenmaan eteläosien aluerakenteen kehittymiseen ovat lisäksi vaikuttaneet meri saaristoineen sekä joet. Kuntaliitosten myötä Karjalohjan, Sammatin ja Pohjan keskukset on määritelty paikallisiksi keskuksiksi, eikä niitä esitetä 2. vaihemaakuntakaavassa. Näillä entisillä kuntakeskuksilla on kuitenkin toiminnallista merkitystä Lohjan ja Raaseporin kuntarakenteessa. Uudenmaan 2. vaihemaakuntakaavassa varaudutaan koko maakunnan osalta asukkaan ja työpaikan lisäykseen vuoteen 2035 mennessä. Länsi-Uudenmaan kohdalla tämä tarkoittaa noin asukkaan ja työpaikan lisäystä. Kasvu suunnataan ensisijaisesti nykyiseen yhdyskuntarakenteeseen sitä tiivistäen ja täydentäen. Tiivistettäviksi alueiksi on osoitettu nykyisiä asemanseutuja ja taajamia, jotka tukeutuvat hyviin joukkoliikenteen yhteyksiin. Kuva 10. Uudenmaan 2. vaihemaakuntakaavan aluerakenne (lähde: Uudenmaan liitto). 18
19 2.4. Väestö Länsi-Uusimaa sijaitsee Helsingin metropolialueen kupeessa. Metropolialue on maan tiheimmin asuttua sekä väestömäärältään suurinta ja voimakkaimmin kasvavaa seutua. Metropolialueen kehitys vaikuttaa oleellisesti Länsi-Uudenmaan aluerakenteeseen. Länsi-Uudenmaan väestön voimakkain kasvupaine kohdistuu pääkaupunkiseudun kehyskuntiin eli alueen itäosaan sekä Salpausselän harjun taajamiin (Hanko, Tammisaari, Karjaa, Lohja, Nummela). Alueen länsi- ja pohjoisosissa väestöntiheys on puolestaan alhaisempi luvulla väestö on kasvanut pääosin muuttovoiton ansiosta Hankoa lukuun ottamatta alueen jokaisessa kunnassa. Uudenmaan liiton ennusteessa väestö tulee myös kasvamaan Länsi-Uudenmaan jokaisessa kunnassa. Alueen suurimman ikäluokan muodostavat vuotiaat, mutta myös vuotiaiden ikäluokat ovat suuria. Nuoria työikäisiä eli vuotiaita on suhteellisesti vähemmän kuin koko Uudellamaalla. Kuitenkin alle 20-vuotiaden nuorten ja lasten osuus on suunnilleen sama kuin koko maassa. Taulukko 2. Länsi-Uudenmaan väestön kehitys ja arvio vuonna 2035 (lähde: Tilastokeskus ja Uudenmaan liitto). Väestö Muutos Muutos Hanko % 14 % Inkoo % 40 % Karkkila % 17 % Kirkkonummi % 41 % Lohja % 20 % Raasepori % 16 % Siuntio % 64 % Vihti % 32 % Yhteensä % 28 % 19
20 Kuva 11. Väestöntiheys 1x1 km ruuduissa vuonna 2011 (lähde: Tilastokeskus ja Oiva). Suunnittelualueen asukkaista noin 82 prosenttia asuu taajamissa. Korkeasta taajama-asteesta huolimatta yhdyskuntarakenteen hajautuminen ja palvelujen keskittäminen ovat kasvattaneet päivittäisten matkojen pituuksia. Taajamaväestön osuus on suurin ja samalla yli keskiarvon Hangossa, Kirkkonummella, Karkkilassa ja Lohjalla. Harvemmin asutuissa maaseutukunnissa Siuntiossa ja Inkoossa taajamaväestön osuus on alle puolet kunnan asukkaista. Raaseporissa ja Vihdissä taajamassa asuu noin 75 prosenttia kuntalaisista. 20